als_Latn dik_Latn sag_Latn
Rrënimet vazhdojnë
Komuna e Prishtinës ka rrënuar sot në mëngjes një kat të një ndërtese në lagjen Mati 1. Xhelal Sfeqla thotë se kjo Lagje ka më së shumti ndërtime kolektive pa leje.
Politiko
E Premte, 30 Maj 2014 | 11:54
0 Komente.
Komuna e Prishtinës po vazhdon me rrënimet e ndërtimeve pa leje, për të liruar hapësira të ndryshme të uzurpuara, dhe sot këtë e ka bërë në Lagjen Mati1.
Sipas Drejtorit të Inspektoratit në Komunën e Prishtinës, Xhelal Sfeqla, ky rrënim është paralajmëruar që do të bëhet dhe në atë pjesë do të vendoset shiriti.
Ai ka thënë se nëse shiriti largohet nga pronarit ose ndërmarrja, atëherë kjo është vepër penale dhe Prokuroria duhet të merret me ata persona.
“Jemi në lagjen Mati 1 në ekzekutimin e një rrënimi, të një ndërtimi pa leje. Në fakt, ka tejkalim i cili është përsëritur, do të thotë ka ndodhur një rrënim i këtij kati në administratën e kaluar, kurse investitori ka vazhduar me ndërtim pa leje.”
“Ne kemi përcjell të gjitha procedurat ligjore dhe në bazë të vendimit për rrënim dhe aktvendimit për rrënim, sot kompania e kontraktuar nga Inspektorati i Komunës është duke e realizuar këtë rrënim”.
Ky ndërtim është bërë nga ndërmarrja Global Construction me pronar Alis Liman, dhe sipas tij, ky rast është shumë i rëndë, sepse rrënimi një herë ka ndodhur dhe prapë është përsëritur shkelja.
Sipas tij, Mati 1 ka më së shumti ndërtime kolektive pa leje, ose me tejkalime, dhe këto i marrin si prioritet.
Sfeqla ka pohuar se janë duke rrënuar edhe shtëpi individuale, për të liruar hapësira të ndryshme të uzurpuara.
Ky rrënim është në vazhdën e rrënimeve që ka filluar Komuna e Prishtinës, prej se ka marrë qeverisjen në këtë komunë.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn